polyglot-tagger/wikipedia-language-snippets-filtered huggingface dataset:
கடோச் மன்னர்கள் முகலாயக் கட்டுப்பாட்டுப் பகுதிகளை மீண்டும் மீண்டும் சூறையாடி, முகலாயக் கட்டுப்பாட்டைப் பலவீனப்படுத்தி, முகலாயரின் வீழ்ச்சிக்கு உதவினர். 1789 இல் ராஜா இரண்டாம் சன்சார் சந்த் தனது மூதாதையர்களின் பண்டைய கோட்டையை மீட்பதில் வெற்றி பெற்றார். மகாராஜா இரண்டாம் சன்சார் சந்த் ஒருபுறம் கூர்க்காக்களுடனும், மறுபுறம் சீக்கிய மன்னர் மகாராஜா ரஞ்சித் சிங்குடனும் பல போர்களில் ஈடுபட்டார். சன்சார் சந்த் தனது அண்டை நாட்டு மன்னர்களை சிறையில் அடைத்திருந்தார். இது அவருக்கு எதிரான சதித்திட்டங்களுக்கு வழிவகுத்தது. இதனால் சீக்கியர்களுக்கும் கடோச்சிற்கும் இடையே போர் நடைபெற்றது. போரின்போது, கோட்டையின் வாயில்கள் பொருட்களுக்காக திறந்து வைக்கப்பட்டிருந்தன.
கோர்காலி இராணுவம் 1806 ஆம் ஆண்டில் திறந்ததிருந்த வாயில்களுக்குள் ஆயுதமேந்தி நுழைந்தது. இது மகாராஜா சன்சார் சந்த் மற்றும் மகாராஜா ரஞ்சித் சிங் இடையே கூட்டணி அமைய காரணமானது. நீண்ட கூர்க்கா-சீக்கியப் போருக்குப் பிறகு கோட்டைக்குள் தேவையான அத்தியாவசியப் பொருட்கள் போதுமானதாக இல்லாததாலும், எதையும் வாங்க முடியாமலும் இருந்ததால், கூர்க்காக்கள் கோட்டையை விட்டு வெளியேறினர். 1828 வரை கோட்டை கடோச்சுடன் இருந்தது. சன்சார் சந்த் இறந்த பின்னர் ரஞ்சித் சிங் அதை தன் இராச்சியத்துடன் இணைத்தார். 1846 ஆம் ஆண்டு சீக்கியப் போருக்குப் பின்னர் இந்தக் கோட்டை ஆங்கிலேயர்களால் கைப்பற்றப்பட்டது.
கோட்டையில் இரண்டு வாயில்களுக்கு இடையில் ஒரு சிறிய முற்றத்தின் வழியாக நுழைவாயில் அமைந்துள்ளது. நுழைவாயிலுக்கு மேலே உள்ள ஒரு கல்வெட்டில் இருந்து சீக்கியர்கள் காலத்தில் கட்டப்பட்டதாக தெரிகிறது. இங்கிருந்து ஒரு நீண்ட மற்றும் குறுகிய பாதை கோட்டையின் உச்சியில், அஹானி மற்றும் அமிரி தர்வாசா வழியாக செல்கிறது. வெளிப்புற வாயிலிலிருந்து சுமார் 500 அடி தூரத்தில் பாதை மிகவும் கூர்மையான கோணத்தில் திரும்பி ஜஹாங்கிரி தர்வாசா வழியாக செல்கிறது.
1009 இல் முகம்மது கஜினி, 1360 இல் பெரோஸ் ஷா துக்ளக் மற்றும் 1540 இல் சேர் ஷா மூன்று ஆட்சியாளர்களால் கோட்டை கைப்பற்றப்பட்டு அதன் பொக்கிஷங்களை சூறையாடப்பட்டது. அக்பரின் மகன் ஜஹாங்கிர் 1620 இல் கோட்டையைக் கைப்பற்றினார். முகலாயப் பேரரசர் ஜஹாங்கிர் சூரஜ் மாலின் உதவியுடன் காங்ராவைச் சேர்ந்த ராஜா ஹரி சந்த் கடோச் காவலில் வைக்கப்பட்டார். மேலும், காங்ரா கோட்டைக்குள் ஒரு மசூதியும் கட்டப்பட்டது.
மகாபாரத காவியத்தில் குறிப்பிடப்பட்டுள்ள பண்டைய திரிகர்த்த இராச்சியத்தின் தோற்றத்தால் அறியப்படும் காங்ரா, கடோச் வம்ச அரச ராஜபுத்திர குடும்பத்தினரால் காங்க்ரா கோட்டை கட்டப்பட்டது. இது இமயமலையின் மிகப் பெரிய கோட்டையாகும். அநேகமாக இந்தியாவின் மிகப் பழமையான கோட்டையாகவும் இருக்கலாம்.
காங்ரா கோட்டை இந்தியாவின் இமாச்சலப் பிரதேச மாநிலத்தின் காங்ரா மாவட்டத்தில் காங்ரா நகராட்சியின் புறநகரில் உள்ள தரம்சாலா நகரிலிருந்து 20 கிலோமீட்டர் தொலைவில் அமைந்துள்ளது.
கடந்த செப்டம்பர் மாதம், 10ம் தேதி அன்று , உலக நன்மைக்காக, தொடர்ந்து 12 மணி நேரம் ஸ்ரீமன் நாராயணீய அகண்ட பாராயண நிகழ்ச்சியானது சென்னை, பம்மல் சங்கர் நகரில் அமைந்துள்ள ஸ்ரீ தர்ம சாஸ்தா குருவாயூரப்பன் கோயிலில் நடைபெற்றது. இதில், நாட்டின் அனைத்து பகுதிகளிலிருந்தும் 150 மெய்யன்பர்கள் கலந்து கொண்டனர். உலக மக்களின் ஆயுள், ஆரோக்கிய சௌக்கியத்திற்காக செய்யப்பட்ட இந்த பாராயண வேள்வி, உலக சாதனையாக அங்கீகரிக்கப்பட்டது. இந்த நிகழ்ச்சியை நடத்திய பிரியா அய்யப்பனுக்கும், பாராயணத்தில் கலந்து கொண்ட 150 பேருக்கும் 'யூனிவர்சல் அச்சீவர் புக் ஆஃப் ரெகார்ட்ஸ்' மற்றும், 'பியூச்சர் கலாம் விருது'ச் சான்றிதழுடன் அட்டையும் வழங்கப்பட்டது.
இதில், சென்னை, அச்சீவர்ஸ் புக் ஆஃப் ரெக்கார்ட்ஸின் நிறுவனர் முனைவர் பாபு பாலகிருஷ்ணன், மயிலாப்பூரில் அமைந்துள்ள மெட்ராஸ் சமஸ்கிருத கல்லூரியின் ஓய்வு பெற்ற முதல்வர் முனைவர் ஆர். கிருஷ்ணமூர்த்தி, ஸ்ரீ காஞ்சி சுவாமிகளால் 'குரு சேவா ரத்னம்' என்ற பட்டம் பெற்ற பிரேமா கிருஷ்ணமூர்த்தி, தொலைக்காட்சி புகழ், பிரவசன சுதா வாணி என்றழைக்கப்படும் தாமல் பெருந்தேவி, பம்மல், ஸ்ரீ தர்ம சாஸ்தா அறக்கட்டளையின் நிறுவனர் மற்றும் தலைவரான எச். கிருஷ்ணன், திரு. எம். நடராஜன்; சந்தியா பதிப்பகம், சங்கரராம சர்மா, முனைவர் என். எஸ். ராஜ கோபாலன் மற்றும் தேவி உபாசகரான பால சைதன்யா போன்ற பிரமுகர்கள் கலந்து கொண்டு சிறப்புரை ஆற்றி நிகழ்ச்சிக்கு வாழ்த்து தெரிவித்துள்ளனர்.
கடந்த திசம்பர் மாதம், 17ம் தேதி அன்று உலக நன்மைக்காக, விரைவாகச் சொல்லும் ஸ்ரீமன் நாராயணீய பாராயண நிகழ்ச்சி பெங்களூரு, மல்லேஸ்வரத்தில் அமைந்துள்ள ஸ்ரீ யதுகிரி யதிராஜ மடத்திற்கு சொந்தமான இராமானுஜ ஸம்ஸ்கிருதி பவனத்தில் நடைபெற்றது. இதில் திருமதி பிரியா அய்யப்பனுடன் சேர்ந்து 142 பங்கேற்பாளர்கள் மற்றும் பொது மக்கள் கலந்து கொண்டனர். இந்த பாராயண நிகழ்ச்சி காலை 10 மணி அளவிற்குத் தொடங்கி பிற்பகல் 2.15 மணி வரை நடைபெற்றது. இதில், சென்னை, அசீவர்ஸ் புக் ஆஃப் ரெக்கார்ட்ஸின் நிறுவனர் முனைவர் பாபு பாலகிருஷ்ணன் கலந்து கொண்டு இந்த நிகழ்ச்சி உலக சாதனையாக அங்கீகரிக்கப்பட்டது என்று தெரிவித்தார். மேலும், நிகழ்ச்சியை நடத்திய பிரியா அய்யப்பனுக்கும், பாராயணத்தில் கலந்து கொண்ட 142 பேருக்கும் 'யூனிவர்சல் அச்சீவர் புக் ஆஃப் ரெகார்ட்ஸ்' மற்றும், 'பியூச்சர் கலாம் விருது'ச் சான்றிதழுடன் அட்டையும் வழங்கி சிறப்பித்தார்.
பிரியா ஐயப்பன் , தமிழகத்தைச் சேர்ந்த இந்து சமயச் சொற்பொழிவாளரும் எழுத்தாளரும் ஆவார். "ஸ்ரீ கிருஷ்ணா சத்சங்கம்" என்ற அமைப்பை 2016இல் நிறுவி, அதன் மூலம் நாராயணீயம், திருக்கோளூர் பெண்பிள்ளை ரகசியம், பாகவதம் உள்ளிட்ட ஆன்மீக நூல்களைப் பற்றி தமிழ் மொழியில், அனைவருக்கும் எளிதில் விளங்கும்படி எடுத்துரைத்து வருகிறார். கிருஷ்ணா சத்சங்கம் யூடியூப் சானலில், இளைஞர்கள் முதல் முதியவர்கள் வரை அனைத்து வயதினரும் பங்கேற்கும் தொடர் நாராயணீய பாராயண நிகழ்ச்சியையும் நடத்தி வருகிறார்.
ஒவ்வொரு பாராயணத்தின் முடிவில், சிந்தனைத் துளி என்னும் தலைப்பில், ஆன்மிகம் முதல் ஆரோக்கியம் வரை உள்ள பல்வேறு விடயங்களைக் குறித்து 2-3 நிமிட மணியளவிற்கு பயனுள்ள நல்ல தகவல்களை தனது சத்சங்க உறுப்பினர்களிடம் பகிர்ந்து கொள்கிறார். இவருக்கு, பேச்சும், எழுத்தும் கைவந்த கலையாக உள்ளது. ஆங்கிலம், இந்தி, தமிழ் மற்றும் மலையாளம் ஆகிய நான்கு மொழிகளும் தெரிந்த இவர், சமஸ்கிருத ஞானமும் வாய்க்கப் பெற்றவர். தற்போது சென்னையில் வசித்து வருகிறார்.
திருமதி பிரியா ஐயப்பனின் ஊக்கமளிக்கும் கதைகள், ஆன்மீக பக்தர்களின் சரித்திரங்கள், வாழ்க்கையை வளமாக்குவதற்கான வழிகள் மேலும், பல்வேறு சொற்பொழிவுகள் போன்றவற்றைத் தொகுத்து, 'ஆன்மீகமும் ஆரோக்கியமும்' என்ற தலைப்பில் புத்தகமாக சென்னையிலுள்ள சந்தியா பதிப்பகத்தாரால் சூன் மாதம் 2022இல் வெளியிடப்பட்டது. வெளியான மூன்று வாரங்களில், 600 புத்தகங்கள் விற்பனையானது குறிப்பிடத்தக்கது.
கலாமண்டலம் ஹேமாவதி 1948 ஆம் ஆண்டில் கலை, நாடகம் மற்றும் இசை நிறைந்த ஒரு புகழ்பெற்ற குடும்பத்தில் பிறந்தார். இவரது குழந்தை பருவத்திலேயே பல்வேறு நடன வடிவங்களையும் இசையையும் கற்றுக் கொண்டார். இவர், கொச்சுகுட்டன் ஆசான், ஹன்சா உள்ளிட்ட உள்ளூர் ஆசிரியர்களிடமிருந்து காளியமர்தனம் போன்ற சிறிய நடனப் பகுதிகளைக் கற்றுக்கொண்டார். இறுதியில், ஹேமாவதி தனது பதினொரு வயதில் திரிச்சூரில் உள்ள கேரள கலாமண்டலத்தில் சேர்ந்தார். அங்கு, நேர்காணலின் போது, மலையாளத்தின் சிறந்த கவிஞர் வல்லத்தோல் நாராயண மேனன் முன்பாக, இவர் காளியமர்தனம் நடனப் பகுதியை நிகழ்த்தினார். இவரது நடனம் அங்கீகரிக்கப்பட்டு கலாமண்டலத்தில் சேர்க்கப்பட்டார்.
கலாமண்டலம் ஹேமாவதி கேரளவின் திருச்சூரைச் சேர்ந்த ஒரு மோகினியாட்டக் நடனக் கலைஞர் ஆவார். இவர் புகழ்பெற்ற கேரள கலாமண்டலத்தின் முன்னாள் மாணவராவார். இவர் தனது பத்து வயதில் இந்த நிறுவனத்தில் சேர்ந்தார். பயிற்சி முடிந்ததும், முத்துசாமி பிள்ளை மற்றும் சித்ரா விஸ்வேஸ்வரன்ஆகியோரின் கீழ் பரத நாட்டியத்திலும், வேம்பதி சின்ன சத்யத்தின் கீழ் குச்சிபுடியிலும் மேம்பட்ட பயிற்சியை மேற்கொண்டார். ஆனால் மோகினியாட்டம் மரபுக்குள் இருக்கத் தேர்வு செய்தார்.
ஹேமாவதி தனது அபிநயம் மற்றும் கலை வடிவத்திற்கான பாரம்பரியவாத அணுகுமுறைக்கு பெயர் பெற்றவர். அவர் ஆராய்ச்சியை ஊக்குவிக்கிறார் மற்றும் பரிசோதனை தவிர்க்க முடியாதது என்று நம்புகிறார், ஆனால் கலை வடிவத்தின் அடிப்படைகளை விட்டுவிட்டு ஆராய வேண்டும் என்பது இவரது கருத்தாக இருக்கிறது. இவரது நடனப் பள்ளி கடந்த காலங்களில் ஜெர்மனி, பிரான்ஸ், சுவீடன் மற்றும் பின்லாந்து ஆகிய நாடுகளிலிருந்து சர்வதேச திறமைகளை ஈர்த்தது. இதனால் இவர், தொடர்ந்து கவனிக்கப்படுகிறார்.
70 களின் முற்பகுதியில் இவர் கொச்சியில் உள்ள மகாராஜா கல்லூரியின் மைதானத்தில் நடைபெற்ற தேசிய நிகழ்வான ஒன்பதாவது காங்கிரஸ் மாநாட்டில் நடன நிகழ்வை நிகழ்த்தினார். மேலும், கேரள சாகித்ய அகாதமியின் அப்போதைய தலைவரும், மலையாள எழுத்தாளருமான பொங்குன்னம் வர்கி, கலாமண்டலம் க்ஷேமாவதிக்கு மோகினியாட்டத்தை நிகழ்த்துவதற்கான வாய்ப்பை வழங்கினார். மேலும் இந்த நிகழ்ச்சியின் மூலமாக, ஹேமாவதி, மோகினியாட்டம் நடனக் கலைஞராக புகழ் பெறத் தொடங்கினார்.
மோகினியாட்டத்திற்கு இவர் செய்த பங்களிப்புகளுக்காக 2011 ஆம் ஆண்டில் இவருக்கு பத்மஸ்ரீ விருது வழங்கப்பட்டது. இவர் சங்கீத நாடக அகாதமி விருது, மற்றும் நிருத்ய நாட்டிய புராஸ்கரா விருது ஆகியவற்றையும் பெற்றுள்ளார். 2019இல், கேரள மாநில அரசு, நாட்டியத்தில் இவரது 50 ஆண்டுகால பங்களிப்பை போற்றும் விதமாக 'நிஷாகந்தி விருதை' வழங்கியுள்ளது.
கலாமண்டலத்தில் சேர்ந்த பிறகு, ஹேமாவதி கடுமையாக உழைத்தார், மோகினியாட்டம், பரதநாட்டியம் மற்றும் குச்சிபுடி ஆகிய மூன்று நடன வடிவங்களில் நிபுணத்துவம் பெற்றார். கலாமண்டலம் பாலசுப்பிரமணியத்திடம் கதகளி பயிற்சி பெற்றார். சென்னையில் பல்வேறு கட்டங்களில் பரதநாட்டியம், மோகினியாட்டம் மற்றும் குச்சிபுடி நடன நிகழ்ச்சிகளைச் செய்துள்ளார்.
புதுதில்லியில் நடைபெற்ற வல்லத்தோல் நாராயண மேனன் நூற்றாண்டு விழாவிற்காக, கலாமண்டலம் ஹேமாவதி தனது தனி மோகினியாட்டம் நடனத்தை நிகழ்த்தினார்.
இந்தியாவின் ஆந்திரப் பிரதேசத்திலுள்ள குண்டூரில், வினுகொண்டா என்ற ஊரில் தோல் தொழிலாளர்கள் சமூகத்தைச் சேர்ந்த வீரையா மற்றும் லிங்கம்மா ஆகியோருக்கு ஜாசுவா பிறந்தார். இவரது தந்தை யாதவ சாதியைச் சேர்ந்தவர். இவரது தாய் மாதிக சாதியைச் சேர்ந்தவர். வறுமை மற்றும் இவரது பெற்றோரின் இடைப்பட்ட திருமணம் காரணமாக, சில சாதிகள் "தீண்டத்தகாதவர்கள்" என்று கருதப்பட்ட ஒரு சமூகத்தில் இவரது குழந்தைப்பருவம் கடினமாக இருந்தது. ஜாசுவாவும் இவரது சகோதரரும் இவரது பெற்றோரால் கிறித்தவர்களாக வளர்க்கப்பட்டனர். உயர்கல்வியின் தேவைகளை பூர்த்தி செய்வதற்காக, ஜாசுவா தனது வாழ்க்கையின் பிற்பகுதியில் தெலுங்கு மற்றும் சமசுகிருத மொழிகளின் அறிஞராக உபயா பாஷா பிரவீனாவை கற்றார்.
"தீண்டாமை," தலித் உரிமைகள் மற்றும் பிரித்தல் ஆகியவற்றிற்கு எதிரான போராட்டங்கள் அனைத்தும் ஜாசுவாவின் அனைத்து படைப்புகளிலும் பொதுவான கருப்பொருளாக இருந்தன. கப்பிலம் , பிரதௌசி மற்றும் காண்டீசெகுடு ஆகியவை இவரது இலக்கிய நியதியில் குறிப்பிடத்தக்க சில உள்ளீடுகளாகும். ஜாசுவாவின் படைப்புகளில் இருந்து பல வசனங்கள் பிரபலமான புராண நாடகமான அரிச்சந்திரனிலிருந்து எடுத்தாளப்பட்டுள்ளது. குறிப்பாக ஒரு தகன மைதானத்தின் நடுவே அமைக்கப்பட்ட ஒரு காட்சியை சொல்லலாம்.
ஆந்திராவில் உள்ள தலித் சமூகங்கள் ஜாசுவாவை முதல் நவீன தெலுங்கு தலித் கவிஞராக கருதுகின்றனர். மேலும் தெலுங்கு மற்றும் இந்திய இலக்கிய வரலாற்றிலிருந்து இவர் மறைக்கப்படுவதை தீவிரமாக எதிர்க்கின்றனர். 1995 ஆம் ஆண்டில், ஆந்திராவில் உள்ள தலித் சமூகங்கள் ஜாசுவாவின் பிறப்புக்காக பல்வேறு நூற்றாண்டு கொண்டாட்டங்களை ஏற்பாடு செய்யத் தொடங்கின. சமீபத்தில் இவரது இலக்கிய பங்களிப்புகளின் நினைவைப் புதுப்பிப்பதற்கான முயற்சிகளையும் தொடங்கின.
கபிலம் என்பது ஜஷுவாவின் மிகச்சிறந்த படைப்பாகும், இது காளிதாசரின் மேகதூதத்திற்குப் பிறகு வடிவமைக்கப்பட்டுள்ளது. இதில் நாடுகடத்தப்பட்ட காதலன் தனது அன்பை தனது அன்பான மனைவியுடன் தெரிவிக்க முயற்சிப்பதாக அமைத்துள்ளார்.
சோனோபுடோயோ அருங்காட்சியகம் இந்தோனேஷியா . ஜகார்த்தாவில் யோக்யகர்த்தா என்னும்ம இடத்தில் உள்ள ஜாவானிய வரலாறு மற்றும் பண்பாட்டு ஆகியவற்றின் அருங்காட்சியகம் ஆகும். இங்கு நூலகமும் உள்ளது. இந்தோனேசியாவில் உள்ள தேசிய அருங்காட்சியகத்திற்கு அடுத்தபடியாக, இந்த அருங்காட்சியகத்தில் ஜாவானிய கலைப்பொருட்களின் மிக முழுமையான சேகரிப்புகள் காட்சியில் வைக்கப்பட்டுள்ளன. கற்காலத்தைச் சேர்ந்த மட்பாண்டங்கள் மற்றும் 8 ஆம் நூற்றாண்டைச் சேர்ந்த வெண்கல சிற்பங்கள் ஆகியவை இங்கு உள்ளன. மேலும் ,இந்த வேயாங் எனப்படும் பொம்மலாட்ட பொம்மைகள், பல்வேறு பழங்கால ஆயுதங்கள் , ஜாவானிய முகமூடிகள் ஆகியவை காட்சிக்கு வைக்கப்பட்டுள்ளன.
சோனோபுடோயோ அருங்காட்சியகம் இரண்டு பிரிவுகளைக் கொண்டு அமைந்துள்ளது. முதல் பிரிவானது ஜலான் திரிகோரா எண் 6 யோக்யகர்த்தா என்னும் இடத்திலும், இரண்டாவது பிரிவானது நகரத்தின் முதன்மைப் பகுதியான அலுன்-அலூன் (கிராமங்கள் அல்லது நகரங்களின் நடுவில் அமைந்துள்ள ஒரு திறந்தவெளி சதுக்கம்) என்ற இடத்தின் கிழக்குப் பகுதியில் விஜிலன் என்னுமிடத்தில் உள்ள நடாலெம் சொண்ட்ரோகிரானன் என்னும் பகுதியில் அமைந்துள்ளது.
ஜாவா இன்ஸ்டிட்யூட் என்பது ஜாவா, மதுரா, பாலி மற்றும் லோம்போக் ஆகியவற்றின் பண்பாடுகளை ஆய்வு செய்வதற்காக 1919 ஆம் ஆண்டில் சுரகார்த்தாவில் நிறுவப்பட்ட ஒரு அமைப்பாகும். 1924 ஆம் ஆண்டில், ஜாவா, மதுரா, பாலி மற்றும் லோம்பாக் ஆகிய பகுதிகளிலிருந்து சேகரிக்கப்பட்ட தொகையைக் கொண்டு ஒரு அருங்காட்சியகத்தை அமைப்பதற்காக ஜாவா இன்ஸ்டிடியூட் என்ற அமைப்பு சுரகார்த்தாவில் ஒரு மாநாட்டை நடத்தியது.
1974 ஆம் ஆண்டின் இறுதிக் கட்டத்தில், சோனோபுடோயோ அருங்காட்சியகம் கல்வி மற்றும் கலாச்சார அமைச்சகத்திடம் ஒப்படைக்கப்பட்டது. பின்னர் 2000 ஆம் ஆண்டில் இயக்குநரகம் ஜெனரலின் நேரடிக் கட்டுப்பாட்டின்கீழ் வந்தது. சோனோபுடோயோ அருங்காட்சியகம் 2001 ஆம் ஆண்டில் யோககர்த்தாவின் மாகாண கலாச்சார மற்றும் சுற்றுலா அலுவலகத்துடன் இணைந்தது.
இந்த அருங்காட்சியகத்திற்கு வருகின்ற வெளிநாட்டு மற்றும் சுற்றுலாப் பயணிகளுக்காக வார நாட்களில் இரவு நேரங்களில் வேயாங் என அழைக்கப்படுகின்ற நிழற் பொம்மலாட்டம் மற்றும் கேமலன் என அழைக்கப்படுகின்ற இசைக்கருவிகளோடு அமைந்த நிகழ்ச்சி ஆகியவைகள் நடத்தப் பெறுகின்றன.
நவம்பர் 6, 1935 ஆம் நாளன்று சோனோபுடோயோ அருங்காட்சியகம் திறந்து வைக்கப்பட்டது. பின்னர் பொதுமக்கள் உள்ளே வந்து பார்ப்பதற்கு அனுமதிக்கப்பட்டனர். ஜாவானிய மொழியில் சோனோ என்ற சொல்லுக்கு இடம் என்றும், புடோயோ என்ற சொல்லுக்கு பண்பாடு என்றும் பொருள் ஆகும்.
1939 ஆம் ஆண்டில், ஜாவா இன்ஸ்டிடியூட்டின் செயல்பாடுகளைத் தொடர்ந்து ஆதரித்து வருவதற்கும், அதனை நிறைவேற்றுவதற்காகவும் குன்ஸ்டாம்பாக் பள்ளி அல்லது செகோலா கெராஜினன் சேனி உகிர் என்ற பெயரிலான செதுக்கு கலை மற்றும் கைவினைப் பள்ளி திறந்து வைக்கப்பட்டது.
ஆசிரியராக தனது வாழ்க்கையைத் தொடங்கிய இவர் விரைவில் கதைகள் எழுதத் தொடங்கினார். இவரது முதல் நாடகம் சூர்யா கி ஆன்டிம் கிரண் சேசுரியா கிபாஹ்லி கிரண் தக் 1972 இல் அமோல் பலேகர் நடித்து மராத்தியில் திரையிடப்பட்டது.
1976 இல் வெளியிடப்பட்ட நிண்ட் கியோன் எலி பார் நஹின் அதி , இவரது சிறுகதைகளை தொகுக்கிறார். கெய்ட்-இ-ஹயாத் கவிஞர் மிர்சா காலிப்பின் தனிப்பட்ட வாழ்க்கையைப் பற்றி பேசுகிறார். கவிஞரின் நிதி நெருக்கடிகள் மற்றும் திவானிடம் பணிபுரிந்த கதிபா என்ற பெண் கைரேகை நிபுணர் மீதான கவிஞரது சோகமான அன்பு உட்பட.
சுரேந்திர வர்மா இவர் ஒரு முன்னணி இந்தி எழுத்தாளரும், நாடக ஆசிரியருமாவார். இவர் ஒரு நாடக ஆசிரியராக தனது வாழ்க்கையைத் தொடங்கினார். இவரது நாடகம் சூர்யா கி ஆன்டிம் கிரண் சே சூர்யா கி பஹ்லி கிரண் தக் என்பது மிகவும் பிரபலமானது; இது ஆறு இந்திய மொழிகளில் மொழிபெயர்க்கப்பட்டுள்ளது. இவர் தேசிய நாடகப் பள்ளியுடன் நீண்டகால தொடர்பு கொண்டிருந்தார் .மேலும் சிறுகதைகள், நையாண்டிகள், புததினங்கள் மற்றும் நாடகங்களின் பதினைந்து தலைப்புகளை வெளியிட்டுள்ளார்.
இவர் ஒரு புதின ஆசிரியராகவும் குறிப்பிடப்படுகிறார். 1996இல் இந்தியாவின் தேசிய கடிதங்களின் சாகித்ய அகாடமி வழங்கிய முஜே சந்த் சாஹியே என்ற புதினத்திற்காக சாகித்ய அகாடமி விருதினை வென்றார். இந்தியாவின் தேசிய இசை நடனம் மற்றும் நாடக அகாடமியான சங்கீத நாடக அகாதமி வழங்கிய இந்தி நாடக ஆசிரியருக்கான 1992 ஆம் ஆண்டு சங்கீத நாடக அகாதமி விருதைப் பெற்றவர்.
ஜான்சியில் பிறந்த இவர் மொழியியலில் முதுகலைப் படம் பெற்றவர். இவருக்கு 4 சகோதரர்களும் ஒரு சகோதரியும் உள்ளனர். இவரது சகோதரர்களில் ஒருவரான இரவீந்திர வர்மாவும், இவரது மைத்துனரும் எழுத்தாளார்களாக உள்ளனர்.
சார்மிளா பிசுவாசு என்ற இவர் ஓர் குறிப்பிடத்தக்க இந்திய பாரம்பரிய நடனக் கலைஞரும் மற்றும் ஒடிசி நடனபயிற்சியாளரும் ஆவார். இவர், குரு கேளுச்சரண மகோபாத்திராவின் சீடராவார். 1995 ஆம் ஆண்டில், கொல்கத்தாவில் 'ஒடிசி விசன் அண்ட் மூவ்மென்ட் செண்டர்' என்ற நிருவனத்தை நிறுவினார். அங்கு இவர் கலை இயக்குநராக இருக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.
இவர், ஒடிசாவின் கோயில் நடனக் கலைஞர்கள் நிகழ்த்திய பண்டைய மகரி நடனம் குறித்தும் விரிவான ஆராய்ச்சி செய்துள்ளார். 1995 ஆம் ஆண்டில், கொல்கத்தாவில் ஒடிசி விசன் அண்ட் மூவ்மெண்ட் செண்டர் என்ற நிறுவனத்தை நிறுவினார். அங்கு கலை இயக்குநராக உள்ளார். மேலும் இளம் நடனக் கலைஞர்களுக்கு பயிற்சி அளிக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.
பல ஆண்டுகளாக, பிசுவாசு எலிபண்டா, கசுரகோ நடன விழா மற்றும் கோனார்க் நடன விழாவில் பங்கு கொண்டு நிகழ்ச்சிகளை நடத்தியுள்ளார். மேலும், இங்கிலாந்து, ஐக்கிய அமெரிக்கா, செருமனி, உருசியா, துபாய் மற்றும் வங்காள தேசம் ஆகிய வெளிநாடுகளில் சுற்றுப்பயணம் செய்து கலை விழாக்களில் பங்கேற்றுள்ளார். தற்போது, இவர் பாரம்பரிய ஒடிசி நடனம் மற்றும் இவரது சோதனை நடன படைப்புகளை செய்து வருகிறார்.
சார்மிளா பிசுவாசு இந்தியாவிலுள்ள கொல்கத்தாவில் பிறந்து வளர்ந்தார். அங்கு இவர் தனது எட்டு வயதிலிருந்தே நடனம் கற்கத் தொடங்கினார். இவருக்கு பதினாறு வயதாக இருந்தபோது, முரளிதரன் மசியின் கீழ் ஒடிசி நடனத்தில் பயிற்சியைத் தொடங்கினார். அதன் பின்னர் கேளுச்சரண மகோபாத்ராவிடம் தனது பயிற்சி பெற்றார்.
சுகாதார மேலாண்மையில் நிபுணத்துவம் வாய்ந்த மருத்துவராக இருக்கும் சுவபன் குமார் பிசுவாசை, சார்மிளா 1987 இல் திருமணம் செய்து கொண்டார். இவர்கள் தற்போது கொல்கத்தாவில் வசித்து வருகின்றனர். இவர்களுக்கு சௌமிக் பிசுவாசு என்ற ஒரு மகன் உள்ளார்.
2012 ஆம் ஆண்டில், சார்மிளா பிசுவாசுக்கு இந்திய சங்கீத நாடக அகாதமியால் இவருக்கு சங்கீத நாடக அகாதமி விருது வழங்கப்பட்டது. இந்த அமைப்பு, இசை, நடனம் மற்றும் நாடகத்திற்கான தேசிய அகாதமியாகும்.
தில்லி பொது நூலகம் அறிவு, தகவல் மற்றும் பண்பாட்டினைப் பரப்புவதற்கான மையமாக தனது சேவைகளை விரிவுபடுத்தி வருகிறது. நூலகத்தின் பணி என்பதானது நூல்களை வழங்குவதற்கான மையம் என்ற நிலையில் மட்டுமே அமைவது அல்ல என்பதும் அறிவார்ந்த முயற்சிகளை ஊக்குவிப்பதற்கும் அதன் வாசகர்களிடையே சமூக உறவை உருவாக்குவதற்கும் அர்ப்பணித்த ஒரு வலுவான அமைப்பாகவும் வளர வேண்டும் என்று உணர்வதற்காகவும் என்பது அதிகமாக உணரப்பட்டது. அதன் அடிப்படையில் தில்லி பொது நூலகம் பொதுமக்களுக்கு வசதிகளை வழங்கி வருகிறது. கடன் அடிப்படையில் நூல்களை வாசகர்களுக்கு வழங்குதல், குறிப்புகள் எடுக்க உரிய உதவிகள் செய்தல் மற்றும் சிறப்பு சேவைகள் என்பனவே அந்த வசதிகள் ஆகும்.
தில்லி பொது நூலகம் இந்திய மாநிலமான டெல்லியில் உள்ள ஒரு தேசிய வைப்பு நூலகம் ஆகும் . இந்த நூலகத்திற்கு மாநிலம் முழுவதும் 37 கிளைகள் உள்ளன.
நான்கு உயர்நிலைப் பள்ளிகள், ஆறு ஆங்கிலம் வழி, மலையாள நடுத்தர உயர்நிலைப் பள்ளிகள், இரண்டு பொறியியல் கல்லூரிகள், ஒரு கல்வியியல் கல்லூரி, ஒரு வணிக மேலாண்மைக் கல்லூரி, ஒரு அரசு தொழில்துறை பயிற்சி நிறுவனம், ஒரு மருத்துவக் கல்லூரி, பல தொழில்முறை நிறுவனங்களைக் கொண்ட ஒரு முக்கிய கல்வி மையமாக மாளா உள்ளது. புகழ்பெற்ற கல்வி நிறுவனங்கள் சில: அல்-அசார் பள்ளி, அரசு மாதிரி பாலர் பள்ளி , புனித குழந்தை பள்ளி, புனித கிரேஸ் அகாதமி, புனித ஆண்டனி உயர்நிலைப்பள்ளி, சாக்கோர்சோ கான்வென்ட் பள்ளி, புனித சூசையப்பர் கல்லூரி, புனித தெரசா கல்லூரி, இயேசு கல்வியியல் கல்லூரி, புனித ஆண்டனி கல்லூரி, பெண்கள் கார்மல் கல்லூரி, ஜி.டி.இ.சி கணினி கல்வி போன்றவை.
இதை திப்பு சுல்தான் தாக்கியுள்ளார். அவரது கோட்டை வட்டகோட்டயின் கோட்டமுறி வழியாக சென்றது. 15 முதல் 16 மீட்டர் உயரத்திற்கு மண்ணைக் கொட்டுவதன் மூலம் கோட்டை கட்டப்பட்டது. திப்பு சுல்தானின் தோல்விக்குப் பிறகு, இந்த கோட்டை படிப்படியாக தரைமட்டமாக்கப்பட்டது. இதன் காரணமாக இப்போது மாளாவின் தெற்கே பயணம் செல்லும்போது, பல ஏற்ற தாழ்வுகளை அனுபவிக்கலாம். கோட்டையின் இருப்பு காரணமாக பெயர்களும் பெறப்பட்டன. கோட்டமுறி, வட்டகோட்டா அதற்கு உதாரணம். உண்மையில், மலையாளத்தில் கோட்டமுறி என்றால் "கோட்டை வெட்டப்பட்ட இடம்" , வட்டக்கோட்டா என்றால் "வட்ட கோட்டை" என்று பொருள்.
இது ஒரு பெரிய உள்நாட்டு துறைமுகத்தைக் கொண்டுள்ளது. அம்பழக்காடு, குழூர், காடுகுற்றி போன்ற மக்கள் தங்கள் பொருட்களை கொண்டு வந்து கோட்டபுரம் அல்லது கொச்சிக்கு கொண்டு மாளா செல்வதற்காக துறைமுகத்தைப் பயன்படுத்துகின்றனர். வர்த்தகத்தின் முக்கிய பொருட்கள், வெட்டப்பட்ட கல் , கன்று, தேங்காய், சுவையூட்டும் பொருட்கள், மரம் போன்றவை. சாலைகள் அதிகம் இருப்பதால் இன்று துறைமுகத்திற்கு அவ்வளவு முக்கியத்துவம் இல்லை.
மாளா என்பது தென்னிந்தியாவின் கேரளாவின் திரிசூர் மாவட்டத்தில் உள்ள ஒரு சிறிய நகரத்தின் பெயராகும். மாளா நகரில் உள்ள ஒரு யூத தொழுகைக் கூடம் எந்த நேரத்திலும் அது இடிந்து விழும் நிலையில் உள்ளது. புகழ்பெற்ற பாம்பு மேக்காட்டு கோயில் இங்கு அமைந்துள்ளது. இக்கோயில் ஒவ்வொரு ஆண்டும் ஆயிரக்கணக்கான பக்தர்களை ஈர்க்கிறது.
தொகுதிகள் மறுவடிவமைப்பு செய்யப்பட்டதன் மூலம், மாளா கொடுங்கல்லூர் சட்டமன்றத் தொகுதிக்கு உட்பட்டு, சாலக்குடி மக்களவைத் தொகுதியின் ஒரு பகுதியாக மாறியது. மாளா பஞ்சாயத்து இடது ஜனநாயக முன்னணி பெரும்பான்மையுடன் ஆட்சி செய்கிறது. மாளா பஞ்சாயத்தில் இருக்கை பங்கு .).
யூதர்களின் தொழுகை ஆலயம், யூத கல்லறை, நீதகுடி, சுங்ம், காங்கோ, மற்றும் கரிஞ்சிச்சிற ஆகியவை பார்வையிட வேண்டிய அழகான இடங்கள் ஆகும். இது ஒரு பெரிய உள்நாட்டு துறைமுகமாக இருந்ததால் இது முசிறி பாரம்பரிய திட்டத்திலும் சேர்க்கப்பட்டுள்ளது, இது கொச்சிக்கும், பிற துறைமுகங்களுக்கும் பாதைகளைக் கொண்டிருந்தது.
மாளா ஒரு பன்முக கலாச்சார சமூகத்தைக் கொண்டுள்ளது. உலகின் பல்வேறு பகுதிகளிலிருந்தும் வந்தவர்கள் மாளாவில் குடியேறினர்; குறிப்பாக பாலஸ்தீனத்தைச் சேர்ந்த யூதர்கள் , குடும்பிசிலிருந்து பிராமணர்கள் , கோவாவிலிருந்து கொங்கனிகள் போன்றோர் உள்ளனர்.
பழைய காலங்களில், மழைக்காலங்களில் ஏற்பட்ட வெள்ளத்தால் மாளா பாதிக்கப்பட்டுள்ளது. ஆனால் வர்த்தகம் ஒன்றும் பெரிதும் பாதிக்கப்படவில்லை. ஏனென்றால் ஒரு பெரிய போக்குவரத்து முறை நீர் வழியாகவே இருந்தது.
மாளா மிகவும் கண்ணுக்கினியது. அரேபிய கடலுடன் இணைக்கப்பட்ட சூழல்களுடனான அதன் அருகமைவில், இது சாலக்குடிக்கும் கொடுங்கல்லூருக்கும் இடையில் ஒரு தனித்துவமான சிறிய நகரமாக அமைந்துள்ளது.
சி. குமார் தலவாக்கலை பெரியமல்லிகைப்பூ தோட்டத்தில் 1944 ஆம் ஆண்டில் சின்னையா - கதிராய் ஆகியோருக்குப் பிறந்தார். தலவாக்கலை தமிழ் மகா வித்தியாலயத்தில் கல்வி பயின்றார். தான் பிறந்த தோட்டத்தின் நினைவாக மல்லிகை சி. குமார் என்ற பெயரில் எழுதத் தொடங்கினார். தலவாக்கலையில் கால்நடை மருத்துவமனையில் பணியாற்றினார். அட்டன் கிறித்தவத் தொழிலாளர் சகோதரத்துவத்தின் நிறுவனர் ஜெப்ரி அபயசேகர என்பவரூடாக இவர் வெளியுலகிற்கு அறிமுகமானார். 1970கள் அந்த நிறுவனத்திற்கு பல ஓவியங்களை வரைந்து கொடுத்தார். கால்நடை வளர்ப்பு தொடர்பான பல கட்டுரைகள் எழுதினார்.
மலையக எழுத்தாளர்களின் ஆக்கங்கள் விழிப்பு என்ற பெயரில் ஜெப்ரி அபயசேகரா வெளியிட்டார். அத்தொகுப்பில் இவரது சிறுகதை ஒன்று இடம்பெற்றிருந்தது. இத்தொகுதி பின்னர் சிங்களத்திலும், ஆங்கிலத்திலும் மொழிபெயர்க்கப்பட்டு வெளிவந்தது. இவரது கவிதைத் தொகுப்பு ஒன்றை மாடும் வீடும் என்ற தலைப்பில் அந்தனி ஜீவா வெளியிட்டார். இத்தொகுப்புக்கு கவிப்பேரரசு வைரமுத்து அணிந்துரை வழங்கியிருந்தார். இவர் பல கவியரங்குகளில் கலந்து சிறப்பித்திருந்தார். இவரது சிறுகதைகள் வீரகேசரி, தினகரன் உட்படப் பல இலங்கைப் பத்திரிகைகளிலும் இதழ்களிலும் வெளிவந்திருந்தன.
சில மாதங்களாகச் சுகவீனமுற்றிருந்த நிலையில் மல்லிகை சி. குமார் தனது 76-வது அகவையில் 2020 சனவரி 27 இல் காலமானார். இவருக்கு சுகுணா (ஊடகவியலாளர் /வீரகேசரி நாளிதழ் சிரேஷ்ட உதவி ஆசிரியர் /சங்கமம் பொறுப்பு/ தினதந்தி கொழும்பு வெளியீட்டின் ஒருங்கிணைப்பாளர்) என்ற மகளும் மாறன் என்ற மகனும் இருக்கின்றனர்.
மல்லிகை சி. குமார் இலங்கை மலையகத்தின் ஒரு குறிப்பிடத்தக்க எழுத்தாளரும், கவிஞரும், ஓவியரும் ஆவார். தொழிலாளர் அடக்குமுறைக்கெதிராகப் பல சிறுகதைகளையும் கவிதைகளையும் படைத்தவர்.
மூவிணைய-அமைல் ஆல்ககால் என்பது பெண்டனாலின் ஒரு வகையாகும். பக்கக் கிளையுள்ள பெண்டனால் சேர்மமான இதை 2-மெத்தில்பியூட்டேன்-2-ஆல் என்ற பெயராலும் அழைக்கலாம்.
பொதுவாக ஒரு மயக்க மருந்தாக மூவிணைய-அமைல் ஆல்ககால் பயன்படுத்தப்படுகிறது . சமீபத்தில் இதை ஒரு கிளர்ச்சியூட்டி என்றும் அறிவித்துள்ளார்கள் . பெரும்பாலும் எத்தனாலைப் போல காபா ஏ ஏற்பிகளுக்கான நேர்மறை மாற்றுத்தூண்டல் பண்பேற்றியாக இது செயல்படுகிறது . இவ்விரண்டின் விளைவுகளும் ஒரே மாதிரியானவையாகும்.
மூவிணைய-அமைல் ஆல்ககால் நிறமற்றதாகும். விருபத்தகாத நெடியான நெருப்பில் தீய்ந்த மணம் கொண்டது . அதாவது சிறிதளவு கற்பூரம் போன்ற பாரால்டிகைடு மணம் கொண்டது என்றும் கூறலாம் . அறை வெப்பநிலையில் நீர்ம நிலையில் இருப்பதால் மூவிணைய பியூட்டைல் ஆல்ககாலுக்கு மாற்று கரைப்பானாக இது பயன்படுகிறது.
மூவிணைய அமைல் ஆல்ககாலை உட்கொள்வது அல்லது மூச்சிழுப்பது போன்ற செயல்கள் நன்னிலை உணர்வூட்டி , மயக்க மருந்து ஊக்கி, மற்றும் வலிப்படக்கி போன்ற விளைவுகளை ஏற்படுத்துகிறது. இவை எத்தனால் சேர்மத்தால் உண்டாகும் விளைவுகளை ஒத்திருக்கிறது. இதை உட்கொள்ளும்போது விளைவுகள் சுமார் 30 நிமிடங்களில் தொடங்கி 1-2 நாட்கள் வரை நீடிக்கும். 2-4 கிராம் மூவிணைய அமைல் ஆல்ககாலை உட்கொள்வதால் மயக்கமடைய நேரிடும். . சுமார் 100 கிராம் எத்தனால் இதே போன்ற மயக்கத்தை தூண்டுகிறது.
மூவிணைய-அமைல் ஆல்ககால் போன்ற கலவை ஆல்ககால்கள் தானிய நொதித்தல் செயல்முறையின் விளைவாகத் தோன்றும் உடன் விளைபொருள் தயாரிப்புகளாகும், எனவே பல மதுபானங்களில் மூவிணைய-அமைல் ஆல்ககால் சுவடு அளவுகளில் உள்ளது .வறுத்த பன்றி இறைச்சி , மரவள்ளி மற்றும் ரூய்போசு எனப்படும் சிவப்புத் தேநீர் போன்ற பிற உணவுகளில் மூவிணைய-அமைல் ஆல்ககால் சேர்மத்தின் தடயங்கள் கண்டறியப்பட்டுள்ளன.
முதன்மையாக ஓர் அமில வினையூக்கியின் முன்னிலையில் 2-மெத்தில் -2-பியூட்டீன் சேர்மத்தை நீரேற்றம் செய்து மூவிணைய-அமைல் ஆல்க்கால் தயாரிக்கப்படுகிறது.
இவரது பிற்கால வாழ்க்கையில், இவர் ஆர்யா சமாஜத்தின் தயானந்த சரஸ்வதியைப் பின்பற்றுபவர் ஆனார். இவர் ஆர்யா மித்ரா என்ற நபரை தனது மகனாக ஏற்றுக்கொண்டார். மேலும் இவருக்கு மூன்று பேரக்குழந்தைகளும் உள்ளனர். இவர் ஒருபோதும் திருமணம் செய்து கொள்ளவில்லை: சதுர்வேதி ஸ்ரீ ஸ்ரீ ரவிசங்கரின் முதல் ஆசிரியர் ஆவார். 2011 ல் ஊழலுக்கு எதிரான இந்தியா பிரச்சாரத்தில் பங்கேற்றார். இவர் இந்தியாவின் கர்நாடகாவின் பெங்களூரில் உள்ள ஜெயநகரில் வசிக்கிறார். மற்றும் 2010 இல், இவர் ஒவ்வொரு நாளும் எட்டு மணி நேரம் வேலை செய்வதாகக் கூறினார். இதில், ஒவ்வொரு சனிக்கிழமையும் இவர் வேதங்களில் ஒரு மணி நேர சொற்பொழிவு செய்வதும் அடங்கும். இவர் அதிகாலை 3 மணிக்கு அல்லது 3:30 மணிக்கு எழுந்திருக்கிறார், இரவு 7 மணிக்குள் படுக்கைக்குச் செல்கிறார். "வேதங்களில் உள்ள வழிமுறைகளைப் பின்பற்ற்ங்கள், அதனால், மகிழ்ச்சியான வாழ்க்கை உங்களுக்கு காத்திருக்கிறது" என்று அவர் மக்களுக்கு அறிவுறுத்துகிறார். இவர் கண்டிப்பான சைவ உணவை கடைப்பிடிக்கிறார். இவர் 300 வயது வரை வாழ விரும்புகிறார் என்று கூறியுள்ளார்.